section_heading: Kreda
paragraph_text: U Istri i okolnim otocima kao što su Fenoliga i otocima Brijuna pronađeni su brojni ostatci dinosaura, uglavnom otisci tragova. U otkrivanju tih ostataka ističe se Fabio Marco Dalla Vecchia koji je djelovao krajem 20. i početkom 21. stoljeća. U Hrvatskoj su otkrivene tri vrste dinosaura, a to su: Histriasaurus boscarollii, Megalosauropus brionensis i Titanosaurimanus nana.